
Kognitív képességek vizsgálata szemmozgás paraméterek kiértékelésével

Kulcsszavak: ember-számítógép interfész; szemmozgáskövetés;szoftverfejlesztés;kognitív pszchiológia
A programozás összetett kognitív folyamat, amely nagyfokú koncentrációt és figyelmet igényel. A dolgozat célja egy olyan szemmozgáskövetés technológián alapuló rendszer létrehozása, amely lehetővé teszi a figyelmi és éberségi állapot mérését éberségi tesztekkel kombinálva. A kutatás új megközelítést kínál a programozás hatékonyságának javítására azáltal, hogy mélyebb betekintést nyújt a szemmozgások és kognitív terhelés összefüggéseibe.
A kutatás során az Eye Tribe szemmozgáskövető eszközt alkalmaztam, amely alacsony költségű és megfelelő pontosságú eszközként ideális választás volt. Az adatok feldolgozásához saját fejlesztésű szoftvert használtam, amely a .NET C# programozási nyelv segítségével készült. Az önkéntes résztvevők pszichológiai teszteket végeztem a PEBL platformon, miközben a rendszer valós időben rögzítette a szemmozgásukat, beleértve a fixációs pontokat, hosszát, és a pupilla átmérőjét. Az adatok elemzése során kiderült, hogy a kognitív terhelés növekedése a fixációk számának és időtartamának növekedésével, valamint a pupilla átmérőjének tágulásával jár együtt. Ezek az eredmények egyértelmű kapcsolatot mutatnak a szemmozgás paraméterek és a kognitív állapot között.
A vizsgálat alapján az általam kifejlesztett rendszer közvetett módon képes kimutatni a figyelmi szint változásait, ami különösen hasznos lehet a programozás hatékonyságának vizsgálatában. A kutatás hozzájárult a szemmozgás és kognitív képességek közötti összefüggések jobb megértéséhez. Az eredmények azt sugallják, hogy a figyelmi és éberségi állapot valós időben is megfigyelhető a szemmozgások elemzésével, ami új lehetőségeket nyit meg a programozási folyamatok optimalizálásában és a kognitív terhelés vizsgálatában. A dolgozat új utakat nyit a szemmozgáskövetés technológiáinak kutatásában és alkalmazásában.



